ปกติกินยาคุมแบบแผง 21 เม็ดมานานแล้วค่ะ พอทานหมดช่วงหยุดยา7วัน ประจำเดือนก็มาอยากทราบว่าประจำเดือนหมดเมื่อวันที่ 25 ส.ค. เริ่มรับประทานยาคุมแผงต่อไปเม็ดแรกวันที่ 27 ส.ค. ซึ่งเป็นวันที่ 8 ของช่วงหยุดยา แล้วมีเพศสัมพันธ์วันที่ 1 ก.ย.ซึ่งรับประทานยาคุมไปแล้ว 5 วัน โดยการหลั่งนอก ต้องกินยาคุมฉุกเฉินร่วมไหมคะ
สวัสดีค่ะ หากทานยาคุมกำเนิดจนครบ 21 เม็ด และได้เว้นระยะครบ 7 วัน แล้วในวันที่ 8 นับจากวันที่ได้หยุดทานยาไป ได้เริ่มทานยาคุมแผงใหม่ต่อ การออกฤทธิ์ของยาคุมก็จะเป็นไปอย่างต่อเนื่อง และสามารถที่จะมีเพศสัมพันธ์ได้ตั้งแต่เม็ดแรกที่ทานค่ะ โดยยาคุมจะช่วยป้องกันการตั้งครรภ์ได้มากกว่า 99%ดังนั้น เมื่อเริ่มทานยาคุมแผงใหม่ในวันที่ 27 ส.ค.(วันที่ 8 นับจากวันแรกที่เว้นระยะทานยา) แล้วได้มีเพศสัมพันธ์ในวันที่ 1 ก.ย. ยาคุมก็จะช่วยป้องกันการตั้งครรภ์ได้ และไม่จำเป็นต้องทานยาคุมฉุกเฉินเข้าไปโดยไม่จำเป็นค่ะ เพราะประสิทธิภาพของยาคุมฉุกเฉินนั้นมีน้อยกว่า และไม่ได้ช่วยไปเพิ่มประสิทธิภาพของยาคุมแต่อย่างใดค่ะ